cyanic-selkie/wikianc huggingface dataset:
ชาโดว์ออฟเดอะนินจา
รูปแบบการเล่น
อาวุธเริ่มต้นของผู้เล่นคือคะตะนะ ซึ่งสามารถแลกเปลี่ยนเป็นคุซะริงะมะ และในทางกลับกันคุซะริงะมะจะมีช่วงที่ยาวกว่าดาบ และสามารถเหวี่ยงขึ้นไปตามแนวทแยงและแนวขนานกับพื้นดิน แต่สามารถสร้างความเสียหายแก่ศัตรูที่อยู่ในระยะไกลแบบเฉพาะเจาะจงและไม่สามารถใช้ระยะใกล้ได้ดีเฉกเช่นคะตะนะ หากผู้เล่นใช้อาวุธที่พวกเขามีอยู่ พลังโจมตีนี้จะมีความรุนแรงเพิ่มขึ้นได้อีกระดับ (ซึ่งมีถึงสามระดับการโจมตี) อย่างไรก็ตาม หากผู้เล่นได้รับความเสียหายมากเกิน ความแรงจากอาวุธของพวกเขาจะลดลงกลับไปยังระดับก่อนหน้านี้ นอกจากนี้ยังมีความเป็นไปได้ที่จะใช้อาวุธทั้งสอง หากผู้เล่นเริ่มต้นด้วยคุซะริงะมะและรวบรวมพาวเวอร์อัพลับที่ซ่อนอยู่ในบางสเตจ รวมทั้งผู้เล่นสามารถใช้ดาวกระจายกับระเบิดมือด้วยเช่นกัน อาวุธทั้งสองสามารถนำมาใช้เป็นระยะเวลานานก่อนที่ผู้เล่นจะกลับไปใช้คะตะนะหรือคุซะริงะมะตามเดิม อาวุธทั้งสี่สามารถได้รับโดยการทำลายกล่องไอเท็มมีมีอยู่อย่างกระจัดกระจายในแต่ละสเตจรวมถึงยาฟื้นพลัง
เกมประกอบไปด้วย 5 ด่านซึ่งมีอยู่ 16 สเตจ ซึ่งสี่ด่านแรกจะแบ่งออกเป็นด่านละสามสเตจ และด่านสุดท้ายจะแบ่งออกเป็นสองสเตจ ผู้เล่นจะต่อสู้กับศัตรูหลายประเภทที่มีอยู่ทั่วทุกหนแห่งในแต่ละด่าน รวมไปจนถึงบอสและบอสรอง เมื่อบอสถูกกำจัดมันจะระเบิด ซึ่งการระเบิดนี้จะไม่มีผลกับผู้เล่นแม้จะอยู่ใกล้ ส่วนพลังชีวิตที่เหลืออยู่จะมีอยู่เท่าเดิมในด่านเดียวกัน เว้นเสียแต่จะฟื้นคืนได้โดยการใช้ยาหรือจากการเสียชีวิต เกมจะจบลงเมื่อผู้เล่นสูญเสียพลังทั้งหมดโดยมีโอกาสแก้มือได้ห้าครั้งเพื่อเล่นต่อ หากเล่นแบบสองคนพร้อมกัน การแก้มือเพื่อเล่นต่อจะให้ใช้ร่วมกัน
การตลาด
นิตยสารเกมโปรได้ดำเนินการประชัญใน ค.ศ. 1991 โดยได้มอบรางวัลให้แก่ผู้อ่าน 10 รายด้วยเกมดังกล่าว ซึ่งนิตยสารเกมโปรได้กล่าวว่ารางวัลนี้เป็นเกมรุ่นพิเศษ โดยมีพาสเวิร์ดซึ่งมิได้มีอยู่ในเวอร์ชันที่วางจำหน่ายแต่อย่างใด แต่ก็ไม่มีผู้ใดยืนยันที่จะเป็นเจ้าของเกมชุดดังกล่าว
การตอบรับ
นิตยสารอิเล็กทรอนิกส์เกมมิงมันธลี ได้ยกย่องเกมดังกล่าวว่า "กราฟิกและเสียงสุดยอด" และนิตยสารเกมโปร ได้เรียกเกมนี้ว่า "มีลักษณะที่เหนือว่าเกมนินจาโดยทั่วไป ด้วยลายเส้นกราฟิกชั้นยอดและการเล่นเกมแบบรวดเร็ว" และ "สุดยอดการต่อสู้ในปฏิบัติการแบบฉับพลัน" นิตยสารนินเทนโดพาวเวอร์ ยังได้ให้ความสำคัญต่อเกมดังกล่าวในบทความ "เวียร์ดฮีโร่ส์" สำหรับนัยว่ามีทีมชายหญิง "ขึ้นเป็นครั้งแรก" ในประวัติศาสตร์วิดีโอเกม
คริสต์ศตวรรษที่ 6
คริสต์ศตวรรษที่ 6 อยู่ระหว่างปี ค.ศ. 501 ถึง ค.ศ. 600
คริสต์ศตวรรษที่ 5
คริสต์ศตวรรษที่ 5 อยู่ระหว่างปี ค.ศ. 401 ถึง ค.ศ. 500
เทศบาลตำบลบางปะหัน
ในวันที่ 15 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลขวัญเมือง รวมเข้ากับพื้นที่เทศบาลตำบลบางปะหัน จึงทำให้เขตเทศบาลครอบคลุมพื้นที่ตำบลขวัญเมืองทั้งหมด
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางปะหัน พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 19.7 กิโลเมตร อยู่ห่างจากกรุงเทพมหานครประมาณ 88.5 กิโลเมตรตามทางรถยนต์ ตรงกลางของเขตเทศบาลมีแม่น้ำลพบุรีไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 11.43 ตารางกิโลเมตรหรือคิดเป็น 7,143.75 ไร่
กุศลและอกุศล
กุศล หมายถึง บุญ ความดี ความฉลาด
ในทสุตตรสูตร พระสารีบุตรกล่าวว่ารากเหง้าของกุศลมี 3 อย่าง คือ ความไม่โลภ ความไม่คิดประทุษร้าย และความไม่หลง
อกุศล (น นิบาต/อ- อุปสรรค (ไม่) + กุสล) หมายถึง บาป, ความชั่วร้าย, ไม่เป็นมงคล, ไม่ฉลาด, กรรมชั่ว ตรงกันข้ามกับ กุศล ซึ่งแปลว่า ความดี
ในสัมมาทิฏฐิสูตร พระสารีบุตรอธิบายว่า อกุศล คือ รากเหง้าแห่งอกุศลข้างต้นเรียกว่า อกุศลมูล ได้แก่ โลภะ โทสะ และโมหะ
พระสารีบุตรอธิบายสรุปว่า เมื่อใด พระอริยสาวกรู้ชัดอกุศลและรากเหง้าแห่งอกุศลอย่างนี้ รู้ชัดกุศลและรากเหง้าแห่งกุศลอย่างนี้ เมื่อนั้น ย่อมละอนุสัยคือราคะ บรรเทาอนุสัยคือปฏิฆะ ถอนอนุสัยคือทิฐิและมานะที่ว่า ‘เป็นเรา’ โดยประการทั้งปวง ละอวิชชาได้แล้ว ทำวิชชาให้เกิดขึ้น แล้วเป็นผู้ทำที่สุดแห่งทุกข์ได้ในปัจจุบันนี้เอง ด้วยเหตุเพียงเท่านี้ พระอริยสาวกก็ชื่อว่ามีสัมมาทิฏฐิ มีความเห็นตรง มีความเลื่อมใสอันแน่วแน่ในธรรม มาสู่พระสัทธรรมนี้
คริสต์ศตวรรษที่ 4
คริสต์ศตวรรษที่ 4 อยู่ระหว่างปี ค.ศ. 301 ถึง ค.ศ. 400
ปลาฉลามหนูใหญ่
ปลาฉลามหนูใหญ่ หรือ ปลาฉลามหนูหัวแหลม (Spadenose shark, Walbeehm's sharp-nosed shark; ) เป็นปลากระดูกอ่อนชนิดหนึ่ง จำพวกปลาฉลาม อยู่ในวงศ์ปลาฉลามครีบดำ (Carcharhinidae)
เป็นปลาฉลามเพียงชนิดเดียวเท่านั้น ที่อยู่ในสกุล Scoliodon
ปลาฉลามหนูใหญ่ จัดเป็นปลาฉลามขนาดเล็ก มีอุปนิสัยไม่ค่อยดุร้าย มีรูปร่างยาวเพรียวคล้ายกระสวย ความยาวของลำตัวมาก หัวแบนลาดลงไปทางด้านหน้า จะงอยปากยาว ฟันที่ตาค่อนข้างโต มีเยื่อหุ้มตา ปากอยู่ด้านล่าง รูปร่างโค้งคล้ายรูปพระจันทร์เสี้ยว มีฟันคม ลักษณะเป็นรูปสามเหลี่ยม ขอบเรียบ ครีบหลังมี 2 อัน อันแรกมีขนาดใหญ่รูปสามเหลี่ยม อันที่สองมีขนาดเล็กเกล็ดมีฐานรูปสี่เหลี่ยมขนมเปียกปูนฝังอยู่ใต้ผิวหนัง โผล่เฉพาะปลายที่เป็นหนามแข็งและคม เมื่อลูบจะสากมือ ครีบหูมีขนาดใกล้เคียงกับกระโดงหลัง ครีบหางมีขนาดใหญ่ และแยกเป็น 2 ส่วน อันบนมีขนาดใหญ่กว่าอันล่างมาก พื้นลำตัวสีเทาเข้ม ท้องสีขาว ครีบต่าง ๆ สีดำ
เป็นปลาฉลามอีกชนิดหนึ่ง ที่ใช้บริโภคได้ โดยเนื้อมีราคาถูก นิยมทำเป็นลูกชิ้น ขณะที่ครีบต่าง ๆ นำไปทำเป็นหูฉลาม
โนมอร์ฮีโรส์ (วิดีโอเกม)
โนมอร์ฮีโรส์ (ノーモア★ヒーローズ) (No More Heroes) เป็นวิดีโอเกมแนวแอ็กชันผจญภัยเดินและฟันในปี 2007 สำหรับเครื่องวี พัฒนาโดย Grasshopper Manufacture และจัดจำหน่ายโดยมาร์เวลลัสเอนเตอร์เทนเมนต์ ยูบิซอฟต์ และ ไรซิงสตาร์เกมส์ ตัวเกมกำกับ ออกแบบ และเขียนบทโดยโกอิจิ สุดะ หรือที่รู้จักกันในชื่อเล่นของเขาคือ สุดะ 51 เนื้อเรื่องของเกมจะติดตามเรื่องราวเกี่ยวกับทราวิส ทัชดาวน์ ผู้ชื่นชอบวิดีโอเกมและอนิเมะที่ชนะการประมูลดาบบีมคาตานะ ซึ่งเขาเข้าไปพัวพันกับ United Assassins Association โดยไม่ได้ตั้งใจ และถูกบังคับให้ฆ่านักฆ่าที่มีตำแหน่งสูงกว่าเพื่อป้องกันไม่ให้มือสังหารคนอื่นกำหนดเป้าหมายเขา
ยูเอสนิวส์แอนด์เวิลด์รีพอร์ต
ยูเอสนิวส์แอนด์เวิลด์รีพอร์ต (U.S. News & World Report) เป็นนิตยสารรายสัปดาห์ มีสำนักงานอยู่ที่กรุงวอชิงตัน ดี.ซี. เริ่มก่อตั้งในปี พ.ศ. 2476 ในชื่อ ยูเอสนิวส์ และได้รวมเข้ากับบริษัท "เวิลด์รีพอร์ต" ในปี พ.ศ. 2527 ยูเอสนิวส์ได้ชื่อว่าเป็นนิตยสารที่มีลักษณะการเขียนที่เป็นกลางมากกว่า นิตยสารในลักษณะเดียวกันซึ่งได้แก่ไทม์ และนิวส์วีก
โนมอร์ฮีโรส์ (วิดีโอเกม)
ตัวเกมมีเวอร์ชันพอร์ตในชื่อ โนมอร์ฮีโรส์: ฮีโรส์พาราไดซ์ ซึ่งวางจำหน่ายสำหรับเพลย์สเตชัน 3 และ เอกซ์บอกซ์ 360 พร้อมเนื้อหาเพิ่มเติมในโซนญี่ปุ่น โคนามิเป็นผู้จัดจำหน่ายเกมเวอร์ชันที่ขายในต่างประเทศซึ่งแตกต่างจากเวอร์ชันดั้งเดิม และมีเพียงเวอร์ชันเพลย์สเตชัน 3 เท่านั้นที่ได้รับการแปลเป็นภาษาอังกฤษ ตัวเกมเวอร์ชันพอร์ตของเวอร์ชันดั้งเดิมวางจำหน่ายในภายหลังสำหรับนินเท็นโด สวิตช์ ในปี 2020 และสำหรับแอมะซอน ลูนา และ ไมโครซอฟท์ วินโดวส์ ผ่านสตีมในปี 2021 ตัวเกมมีภาคต่อในชื่อ โนมอร์ฮีโรส์ 2: เดสเพอริทสตรูกเกิล ซึ่งวางจำหน่ายสำหรับเครื่องวีในปี 2010 เกม ทราวิสสไตรก์อะเกน: โนมอร์ฮีโรส์ วางจำหน่ายสำหรับนินเท็นโด สวิตช์ ในปี 2019 และเกมภาคหลักต่อมา โนมอร์ฮีโรส์ III ได้ประกาศเปิดตัวในงานอี3 2019 และวางจำหน่ายในวันที่ 27 สิงหาคม 2021 สำหรับนินเท็นโด สวิตช์
ยูเอสนิวส์แอนด์เวิลด์รีพอร์ต
อันดับมหาวิทยาลัย
นิตยสารยูเอสนิวส์แอนด์เวิลด์รีพอร์ต มีการจัดอันดับมหาวิทยาลัยในหลายสาขาวิชา ซึ่งรวมถึงนิติศาสตร์ วิศวกรรมศาสตร์ บริหารธุรกิจ แพทยศาสตร์ และในด้านอื่นๆ
โนมอร์ฮีโรส์ (วิดีโอเกม)
หมายเหตุ
<references group="lower-alpha"/>
สำนักวิจัยพิว
สำนักวิจัยพิว (Pew Research Center) เป็นหน่วยงานวิจัยไม่ฝักใฝ่ฝ่ายทางการเมืองที่สำคัญแห่งหนึ่งของสหรัฐอเมริกา ที่สำรวจความคิดเห็นของสาธารณชน วิเคราะห์ข่าวสาร วิจัยทางด้านสังคมวิทยา ฟังความคิดเห็นของหลาย ๆ ฝ่าย และนำผลการค้นพบตีพิมพ์ผ่านทางเว็บไซต์ ประเด็นที่ให้ความสำคัญมักจะเกี่ยวข้องกับเรื่อง ศาสนา การเมืองสหรัฐอเมริกา สังคม การต่างประเทศ และสื่อ
ทางสำนักอ้างว่าสื่อหลายแขนงมักจะอิงผลสำรวจของตน ทั้งนี้เมื่อค้นหาจากกูเกิล นิวส์ พบเจอคำว่า Pew Research Center กว่า 1,600 รายการ และสำนักข่าวอย่างบีบีซี และซีเอ็นเอ็น ก็เขียนข่าวโดยอิงจากผลสำรวจของสำนักวิจัยเช่นเดียวกัน
ศาสนาและชีวิตสาธารณะ
โครงการวิจัยเกี่ยวกับศาสนาและชีวิตสาธารณะ (Pew Forum on Religion & Public Life) วิจัยเกี่ยวกับศาสนาและผลกระทบที่มีต่อสังคมอเมริกา เรื่องที่ให้ความสำคัญคือ ศาสนาและการเมือง การทำแท้ง การวิจัยสเต็มเซลล์ ผู้รักร่วมเพศ การเจริญเติบโตของศาสนาอิสลาม และสถิติของผู้นับถือศาสนาในอเมริกาแบ่งตามเพศ อายุ รัฐ รวมทั้งยังเก็บข้อมูลสถานการณ์ด้านศาสนาทั่วโลก เช่น การจำกัดเสรีภาพทางศาสนา สถิติของผู้นับถือศาสนาทั่วโลก
ข่าวที่อิงจากผลสำรวจของโครงการนี้จะเรียกสำนักพิวย่อ ๆ ว่า พิวฟอรั่ม (Pew Forum) และเป็นหนึ่งในโครงการที่สื่ออ้างอิงมากที่สุด
ความคิดเห็นของประชาคมโลก
โครงการวิจัยความคิดเห็นของประชาคมโลก (Pew Global Attitudes Project) วิจัยเกี่ยวกับการเมืองต่างประเทศ กรณีศึกษามีตั้งแต่ ทรรศนะของประชาคมโลกต่อศาสนาและการเมืองในประเทศของตน ทรรศนะของประชาคมโลกต่อสหรัฐฯ และหัวข้อที่สำคัญ เช่น ประชาธิปไตย การก่อการร้าย
ชาวฮิสแปนิก
โครงการวิจัยชาวฮิสแปนิก (Pew Hispanic Center) วิจัยเกี่ยวกับกลุ่มคนฮิสแปนิก (ละติน-อเมริกัน) ผลกระทบต่อประชากรสหรัฐฯ และผลกระทบทางสังคม
การใช้อินเทอร์เน็ต
โครงการวิจัยการใช้อินเทอร์เน็ตและชีวิตของชาวอเมริกัน (Pew Research Center's Internet and American Life Project) วิจัยการใช้อินเทอร์เน็ตและผลกระทบต่อชีวิตวัยเรียน การทำงาน ครอบครัว สังคม
เพื่อสังคมและสื่อ
โครงการวิจัยเพื่อสังคมและสื่อ (Pew Research Center for the People and the Press) วิจัยเกี่ยวกับข่าวสารปัจจุบัน และการที่สังคมให้ความสนใจกับข่าวนั้น ๆ
สังคมและประชากร
โครงการวิจัยแนวโน้มทางสังคมและประชากร (Pew Social and Demographic Trends) วิจัยเกี่ยวกับพฤติกรรมและความคิดเห็นของคนอเมริกันต่อการทำงาน ครอบครัว สาธารณสุข ชุมชน และรวมเข้ากับข้อมูลทางสังคม เศรษฐกิจ
วิจัยสื่อ
โครงการวิจัยสื่อ (Pew Research Center's Project for the Excellence of Journalism) สำรวจและพยายามสรุปให้สาธารณชนเข้าใจเกี่ยวกับเรื่องที่สื่อให้ความสนใจ พัฒนาการของสื่อ ปัจจัยและเหตุผล
ซูจี
ซูจี สามารถหมายถึง
อำเภอควนโดน
ควนโดน เป็นอำเภอของจังหวัดสตูล
ที่ตั้งและอาณาเขต
อำเภอควนโดนตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังนี้
ประวัติ
ควนโดน เดิมมีฐานะเป็นกิ่งอำเภอ เรียกว่า “กิ่งอำเภอดุสน” มี 4 ตำบล คือ ตำบลดุสน ตำบลปันจอร์ ตำบลควนสตอ และตำบลกุบังปะโหลด ในปี พ.ศ. 2465 ยุบเป็นตำบลขึ้นกับอำเภอมำบัง (อำเภอเมืองสตูล) ต่อมาปี พ.ศ. 2475 มีการเปลี่ยนแปลงเขตการปกครองใหม่ โดยรวมตำบลดุสนกับตำบลปันจอร์ เรียกว่า “ตำบลควนโดน” และตำบลกุบังปะโหลดรวมกับควนสตอ เรียกกว่า “ตำบลควนสตอ”
จากการที่พื้นที่การปกครองของอำเภอเมืองสตูล มีอาณาเขตกว้างขวางและมีประชากรมาก เพื่อประโยชน์ในการปกครองและอำนวยความสะดวกให้แก่ประชาชนกระทรวงมหาดไทย จึงแบ่งท้องที่อำเภอเมืองสตูล จังหวัดสตูล ตั้งเป็น “กิ่งอำเภอควนโดน” ตั้งแต่วันที่ 1 กุมภาพันธ์ พ.ศ. 2520 มีเขตการปกครองรวม 2 ตำบล คือ ตำบลควนโดน และตำบลควนสตอ ต่อมาได้แยกพื้นที่ตำบลควนโดน ตั้งเป็นตำบลย่านซื่อ อีก 1 ตำบล เมื่อปี พ.ศ. 2522 จนกระทั่งถึงวันที่ 1 มกราคม พ.ศ. 2531 กิ่งอำเภอควนโดน จึงได้รับการยกฐานะขึ้นเป็นอำเภอ และในปี พ.ศ. 2535 ได้แยกพื้นที่ตำบลควนสตอ ตั้งเป็นตำบลวังประจัน อีก 1 ตำบล รวมพื้นที่การปกครองอำเภอเป็น 4 ตำบล
การปกครองส่วนภูมิภาค
อำเภอควนโดนแบ่งเขตการปกครองย่อยออกเป็น 4 ตำบล 30 หมู่บ้าน ได้แก่
การปกครองส่วนท้องถิ่น
ท้องที่อำเภอควนโดนประกอบด้วยองค์กรปกครองส่วนท้องถิ่น 5 แห่ง ได้แก่
โนแลน นอร์ท
โนแลน แรมซีย์ นอร์ท (Nolan Ramsey North) (เกิด 31 ตุลาคม ค.ศ. 1970) เป็นนักแสดงและนักพากย์เสียงชาวอเมริกัน เขาเป็นผู้พากย์เสียงตัวละครอย่าง นาธาน เดรก จากเกมชุดอันชาร์ทิด เดสมอนด์ ไมลส์ จากเกมชุดอัสแซสซินส์ครีด โกสต์ จากเกมเดสตินี และเดสตินี 2 ของบริษัทบันจี เพนกวิน ในแฟรนไชส์วิดีโอเกมแบทแมน: อาร์แคม มีโป เดอะจีโอแมนเซอร์ ในโดตา 2 กัปตันมาร์ติน วอล์กเกอร์ในเกมสเปกออปส์: เดอะไลน์ เดวิด ในเกมเดอะลาสต์ออฟอัส ตัวละครหลายตัวในสื่อค่ายมาร์เวล (เป็นที่โด่งดังจากเดดพูล) ซูเปอร์บอย ในละครชุดยังจัสติซ เขาเป็นหนึ่งในนักพากย์ตัวเลือกให้พากย์บอสในเกมเซนส์โรว์ IV และเอดเวิร์ด ริชโตเฟน ในเกมคอลออฟดิวตี เนื้อเรื่องซอมบี
คริสต์ศตวรรษที่ 3
คริสต์ศตวรรษที่ 3 อยู่ระหว่างปี ค.ศ. 201 ถึง ค.ศ. 300
MSU
MSU หรือ msu อาจหมายถึง
เจ้าพระยามหาเสนา
เจ้าพระยามหาเสนา ในบางรัชกาลเรียกว่า เจ้าพระยาอรรคมหาเสนา เป็นราชทินนามขุนนางที่ดำรงตำแหน่งสมุหพระกลาโหม เริ่มใช้ตั้งแต่รัชสมัยสมเด็จพระบรมไตรโลกนาถ เช่น
นิติธร ล้ำเหลือ
นิติธร ล้ำเหลือ หรือที่รู้จักกันในชื่อ "ทนายนกเขา" เป็นทนายความที่รับว่าความคดีเกี่ยวกับสิทธิมนุษยชน และการใช้อำนาจที่ไม่เป็นธรรมของหน่วยงานภาครัฐ ปัจจุบันเป็นกรรมการฝ่ายสิทธิมนุษยชนประจำสภาทนายความ
ประวัติ
เกิดเมื่อวันที่ 19 พฤษภาคม พ.ศ. 2508 จบการศึกษาปริญญาตรีนิติศาสตรบัณฑิตและปริญญาโทนิติศาสตรมหาบัณฑิต สาขากฎหมายพัฒนา จากคณะนิติศาสตร์ มหาวิทยาลัยรามคำแหง ตั้งสำนักงานกฎหมาย KAT ตั้งอยู่ที่อาคารพญาไทพลาซ่า ชั้น 17 ซึ่งเป็นที่อยู่ของเขาด้วยเช่นเดียวกัน มีชื่อเสียงจากคดีฟ้องร้องต่อศาลปกครอง คดีการแปรรูปรัฐวิสาหกิจ การไฟฟ้าฝ่ายผลิตแห่งประเทศไทย การปิโตรเลียมแห่งประเทศไทย คดีแถลงการณ์ร่วมไทย-กัมพูชา กรณีเสนอปราสาทพระวิหารเป็นมรดกโลกขัดต่อรัฐธรรมนูญ และคดีการเมือง เช่น คดีนายยงยุทธ ติยะไพรัชทุจริตการเลือกตั้ง พ.ศ. 2550 จนนำไปสู่การยุบพรรคเมืองในเวลาต่อมา  คดีการเลือกตั้ง 2 เมษายน พ.ศ. 2549 เป็นโมฆะ เป็นต้น
การชุมนุมทางการเมือง
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย นายนิติธรเป็นผู้ต้องหาหมายเลขที่ 11
ต่อมา นิติธรก่อตั้งกลุ่มประชาชนคนไทย เพื่อเคลื่อนไหวทางการเมืองตอ่ต้านรัฐบาลของพลเอกประยุทธ์ จันทร์โอชา ก่อนที่ต่อมา นิติธรได้นำกลุ่มประชาชนคนไทยเดิม รวมเข้ากับ คณะสามัคคีประชาชนเพื่อประเทศไทย ของนายจตุพร พรหมพันธุ์ ก่อตั้งเป็น "คณะหลอมรวมประชาชน" เพื่อเคลื่อนไหวจนถึงปัจจุบัน
องค์การบริหารส่วนตำบลบางปะหัน
องค์การบริหารส่วนตำบลบางปะหัน เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–4 และครอบคลุมพื้นที่บางส่วนของหมู่ที่ 5–6 ของตำบลบางปะหัน (เฉพาะนอกเขตเทศบาลตำบลบางปะหัน) ในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบลบางปะหันใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลบางปะหันในวันที่ 25 ธันวาคม พ.ศ. 2539 ปัจจุบันในเขตองค์การบริหารส่วนตำบลบางปะหันมีประชากร 2,223 คน
มอนสตาเอ็กซ์
มอนสตาเอ็กซ์ (Monsta X; 몬스타엑스) เป็นวงฮิปฮอปบอยแบนด์สัญชาติเกาหลีใต้จากค่าย Starship Entertainment เริ่มกิจกรรมตั้งแต่วันที่ 14 พฤษภาคม 2558 หลังจากที่สมาชิกทั้งเจ็ดคนชนะในรายการเซอร์ไวเวอร์ที่ชื่อว่า ‘NO.MERCY’ (노머시)  และเพลงเปิดตัวคือ TRESPASS โดยชื่อวง Monsta X มาจาก 'Mon' ที่เป็นภาษาฝรั่งเศสแปลว่า 'ของฉัน' (My) Monsta ก็มีความหมายว่า 'ดาวดาวของฉัน' (My star) และ 'X' เป็นตัวแทนของความลึกลับ ตัวแปรที่ไม่อาจหาค่าได้ อีกทั้งมีความหมายว่า สัตว์ประหลาด (Monster) สุดร้อนแรงที่เตรียมผงาดยึดครองวงการเพลงเคป็อป
NUBOYZ
ในปี 2557 NUBOYZ (누보이즈) ได้ขึ้นแสดงในคอนเสิร์ตของค่าย มีสมาชิกทั้งหมด 4 คน คือ ชยอนู วอนโฮ จูฮอน และชาร์ปกอน (ถูกคัดออกจากรายการ No.Mercy) โดยมีผลงานมิกซ์เทปทั้งหมด 5 เพลง 깽값 REMIX, PROBLEMS (feat.YELLA DIAMOND), S.O.S (We Alright - Young Money), SpotLight (Justice - D.A.N.C.E) และ 우리가 NEW구게 (Talk Dirty - Jason Derulo) แต่ต่อมาภายหลังได้มีการยุบโปรเจกต์ NUBOYZ ทำให้สมาชิกทั้งสี่คนต้องไปเข้าร่วมรายการเซอร์ไวเวอร์ No.Mercy
รายการเซอร์ไวเวอร์ No.Mercy
รายการ No.Mercy ออกอากาศครั้งแรกในวันที่ 10 ธันวาคม 2014 เป็นรายเซอร์ไวเวอร์ของค่ายสตาร์ชิปร่วมกับ Mnet โดยนำเทรนนีชาย 12 คนมาแข่งขันเพื่อเปิดตัวในฐานะศิลปิน ได้แก่ ฮยองวอน, มินฮยอก, จูฮอน, กวังจิน, วอนโฮ, กีฮยอน, มินกยุน, ซอกวอน, ยุนโฮ, ยูซู, ชาร์ปกอน และชยอนู โดยในแต่ละสัปดาห์จะมีภารกิจให้เหล่าเทรนนีและมีจะหมายเลขในการจัดอันดับที่ล่ะคน
วันที่ 2 มกราคม 2558 ได้มีการปล่อยเพลง Coach Me ออกมา โดยได้มีการเลือกให้จูฮอน เทรนนีผู้ได้รับเลือกให้เป็นแร็ปเปอร์ที่ดีที่สุดในรายการไปร่วมกับรุ่นพี่ฮโยลินและซานอี และในวันที่ 14 เดือนเดียวกันทางรายการก็ปล่อยเพลง 팔베개(Pillow) ออกมาโดยให้กีฮยอน เทรนนีผู้ที่ได้รับเลือกให้เป็นเสียงร้องที่ดีที่สุดในรายการไปร่วมกับรุ่นพี่โซยู (soyou) และกิริบอย (giriboy)
ในภารกิจที่ 4 (No.Mercy ตอนที่ 8) ไอเอ็มได้เข้าร่วมรายการกลางคันทำให้เกิดความไม่พอใจต่อเหล่าเทรนนีและเกิดกระแสวิพากษ์วิจารณ์เป็นอย่างมาก แต่ในเวลาต่อมาก็ได้ถูกยอมรับและคัดเลือกให้ได้เปิดตัวพร้อมกับสมาชิกอีก 6 คน ได้แก่ ชยอนู, วอนโฮ, มินฮยอก, กีฮยอน, ฮยองวอน และจูฮอน
นอกจากนี้ในระหว่างการถ่ายทำรายการ No.Mercy พวกเขาก็มีรายการรีอัลริตี Deokspatch ทางช่อง 1theK ครั้งแรกเมื่อวันที่ 16 ธันวาคม 2557 ซึ่งมีจำนวนทั้งหมด 10 ตอน
มินิอัลบั้มที่ 2 "Rush"
วันที่ 6 กันยายน มอนสตาเอ็กซ์ได้ปล่อยมิวสิกวิดีโอ 신속히 (Rush) ออกมา และได้ปล่อยมินิอัลบั้มที่สอง RUSH ในวันที่ 7 กันยายน โดยแบ่งออกเป็น 2 เวอร์ชัน ได้แก่ Official ver. และ Secret ver. วันที่ 19 กันยายน ทางช่อง starshipTV ได้ปล่อยสเปเชียลคลิป Amen วันที่ 1 ตุลาคม ทางช่อง starshipTV ได้ปล่อยสเปเชียลคลิป HERO Rooftop Ver. และในวันเดียวกันนี้รายการรีอัลริตี Deokspatch X² ซึ่งเป็นรายการทางช่อง 1theK ออกเป็นตอนแรก มีจำนวนตอนทั้งหมด 8 ตอน หลังจากจบการโปรโมตมินิอัลบั้มที่ 2 RUSH วันที่ 22 ตุลาคม มอนสตาเอ็กซ์ได้ปล่อยดิจิตอลอัลบั้มรีแพคเกจและเริ่มโปรโมตอีกครั้งในเพลง HERO
อาการบาดเจ็บของไอเอ็ม
วันที่ 17 ธันวาคม 2558 มีประกาศทางแฟนคาเฟ่แจ้งให้ทราบ
อาการบาดเจ็บของมินฮยอก
วันที่ 17 มกราคม 2559 บริษัทสตาร์ชิป เอนเตอร์เทนเม้นท์ ประกาศว่า มินฮยอกได้รับการบาดเจ็บระหว่างฝึกซ้อม ทำให้ต้องผ่าตัดที่หัวเข่าและพักกิจกรรมทั้งหมด มอนสตาเอ็กซ์จึงเหลือสมาชิกทำกิจกรรมต่อเพียง 5 คนเท่านั้น จากเหตุการณ์ครั้งนี้ทำให้บริเวณหัวเข่าที่ขาขวาของมินฮย็อกมีรอยผ่าตัดขนาดใหญ่
คอนเสิร์ต KCON 2016
วันที่ 25 มีนาคม ได้เข้าร่วมคอนเสิร์ต KCON 2016 ที่กรุงอาบูดาบี สหรัฐอาหรับเอมิเรตส์ ต่อด้วยวันที่ 9 เมษายน ที่เมืองจิบะ ประเทศญี่ปุ่น และวันที่ 31 กรกฎาคม จะเข้าร่วมคอนเสิร์ต KCON 2016 ที่เมืองลอสแอนเจลิส ประเทศสหรัฐอเมริกา
มินิอัลบั้มที่ 3 "The Clan Part. 1 Lost "
วันที่ 9 พฤษภาคม ปล่อยเพลง EX-Girl ออกมาก่อนเปิดเผยรายชื่อเพลงในมินิอัลบั้ม โดยมี ฮวีอิน จากวงมามามู ร่วมร้องในเพลงนี้ด้วย วันที่ 18 พฤษภาคม ทางช่อง starshipTV ปล่อยมิวสิกวิดีโอ 걸어 (ALL IN) สร้างความฮือฮากับเนื้อหาของมิวศิควิดีโอที่สื่อออกมาอย่างกำกวม วันที่ 10 กรกฎาคม ทางช่อง starshipTV ได้ปล่อยสเปเชียลคลิป 백설탕(White Sugar)
คอนเสิร์ต Seoul Prime Concert in Bangkok 2016
วันที่ 7 กรกฎาคม ได้เข้าร่วมคอนเสิร์ต Seoul Prime Concert in Bangkok 2016 ที่อิมแพ็ค อารีน่า ประเทศไทย คอนเสิร์ตครบรอบ 10 ปี ความสัมพันธ์กรุงเทพมหานคร - กรุงโซล ซึ่งมีศิลปินไทย วงซีซัน ไฟท์, แกงส้ม ธนทัต, นนท์ ธนนท์ และศิลปินเกาหลี วงซิสตาร์ และดีเจโซดา แม้ว่าการจัดการเพื่อเข้าร่วมคอนเสิร์ตค่อนข้างแย่ แต่การแสดงของมอนสตาเอ็กซ์ก็สร้างความประทับใจให้กับมอนเบเบชาวไทยเป็นอย่างมาก ขึ้นโชว์ทั้งหมด 4 เพลง ประกอบด้วย 걸어 (ALL IN), HERO, 솔직히 말할까 (Honestly) และ ''무단침입 (Trespass)"
คอนเสิร์ต MONSTA X The First Live "X-Clan Origins"
วันที่ 3 มิถุนายน เปิดจองบัตรสำหรับออฟฟิเชียลมอนเบเบและขายหมดภายในเวลาไม่ถึง 1 ชั่วโมง วันที่ 7 มิถุนายน เปิดจองบัตรสำหรับบุคคลทั่วไป และขายหมดอย่างรวดเร็ว วันที่ 16-17 กรกฎาคม มอนสตาร์เอ็กซ์จัดคอนเสิร์ต MONSTA X The First Live "X-Clan Origins" ที่ Blue Square Samsung Card Hall รวม 2500 ที่นั่ง เวลา 2 ชั่วโมงครึ่ง รวบรวมผลงานตั้งแต่ก่อนเปิดตัว (NUBOYZ และ No.Mercy) มิกซ์เทปของทั้งจูฮ็อนและไอเอ็ม โชว์พิเศษของสมาชิกของแต่ละคน รวมทั้งเต้นเพลงเกิร์ลกรุ๊ปซึ่งทั้งสองวันก็มีโชว์พิเศษแตกต่างกันไป
คอนเสิร์ต MONSTA X OFFICIAL FAN CLUB 1st 'Picnic in MONBEBE World'
วันที่ 15 สิงหาคม จัดคอนเสิร์ต MONSTA X OFFICIAL FAN CLUB 1st 'Picnic in MONBEBE World' ที่ หอประชุมใหญ่มหาวิทยาลัยยอนเซ รอบเวลา 13.00 น. และ 18.00 น. ประมาณ 1600 ที่นั่ง/รอบ โดยแฟนคลับออฟฟิเชียลสามารถซื้อบัตรได้ในราคา 20,000 วอน ส่วนบุคคลทั่วไปซื้อบัตรในราคา 40,000 วอน เป็นงานเพื่อแฟนคลับอย่างแท้จริง มีโฟโต้การ์ดพิเศษที่แจกเฉพาะแฟนคลับออฟฟิเชียลและยังมีเพลง 넌 어때 ที่แต่งโดยวอนโฮ ขึ้นร้องเป็นครั้งแรกอีกด้วย
กีฬาสีไอดอล 2016 (เทศกาลชูซ็อก)
มอนสตาเอ็กซ์ทำลายสถิติในการแข่งขันยิงธนูชายด้วยคะแนน 91 คะแนน คว้าเหรียญทองไปครองพร้อมกับสร้างประวัติศาสตร์ที่ไม่เหมือนใคร รอบแรกพบกับบีทูบี กีฮยอนยิงธนูทะลุเลนส์กล้องที่เจาะอยู่ตรงกลางของเป้า รอบชิงชนะเลิศพบกับก็อตเซเวน มินฮย็อกยิงธนูได้ 10 คะแนนทั้งสามครั้ง และชยอนูเป็นคนยิงลูกสุดท้ายเพื่อทำลายสถิติซึ่งก็ได้ 10 คะแนน และทำลายสถิติเดิมไป 1 คะแนน ฮยองวอนลงแข่งวิ่ง จูฮอนและกีฮยอนแข่งฟุตบอล วอนโฮเล่นไวฟาย (ไม่สบาย)
มินิอัลบั้มที่ 4 "The Clan Part. 2 GUILTY "
MONSTA X กลับมาอีกครั้งในอัลบัม 4TH MINI THE CLAN 2.5 PART 2. GUILTY เป็นอัลบั้มภาคต่อจาก LOST เพลงไทเทิลคือเพลง Fighter โดยอัลบั้มนี้เปลี่ยนโปรดิวเซอร์ใหม่ยกอัลบั้มเลย และครั้งนี้ จูฮ็อนแร็ปเปอร์ของวงได้มีโอกาสแต่งเพลงในอัลบั้มนี้อีกด้วย ชื่อเพลงว่า 하얀소녀 ส่วนโปรดิวเซอร์เพลงไทเทิล Fighter เคยแต่งเพลง Electric Shock, Twinkle, 으르렁 อีกด้วย, ไทเทิลแทร็ก Fighter (박근태, 최진석) เคยแต่งเพลง Dream (ซูจี แบคย็อน), Bad Dracula (Red Velvet) โดยเพลงจะปล่อยในวันที่ 4 ตุลาคม และมี Countdown ถ่ายทอดสดทาง V APP วันที่ 3 ตุลาคม
เชน รุ่งโรจน์
เชน รุ่งโรจน์ สถิติการชก 24 ครั้ง ชนะ 19 (น็อค 17) แพ้ 5
เกมเสน่หา
เกมเสน่หา เป็นละครโทรทัศน์ไทยแนวชีวิต-รัก-ดราม่า นำแสดงโดย จิรายุ ตั้งศรีสุข, ณฐพร เตมีรักษ์ ผลิตโดย บริษัท ละครไท จำกัด ดัดแปลงจากบทประพันธ์เรื่อง บ่วงเสน่หา ของกันยามาส กำกับการแสดงโดย ชุดาภา จันทเขตต์  ออกอากาศทุกวันจันทร์-อังคาร เวลา 20.20 - 22.50 น. เริ่มตอนแรกวันจันทร์ที่ 25 มิถุนายน พ.ศ. 2561 ต่อจากละครเรื่อง ลิขิตรัก
เรื่องราวของ เหมือนชนก สาวไฮโซเรียนจบจากเมืองนอก ลูกสาวของ ธวัช และ วิสาขา ที่มีพร้อมทั้งฐานะและการเงิน แต่เพราะถูกตามใจจึงทำให้เธอติดกับความเป็นที่หนึ่ง หลังได้รู้ว่าพ่อแม่กำลังจะหย่าขาดจากกัน ชีวิตของเธอต้องผจญกับห้วงอารมณ์ความรู้สึกสุดซับซ้อนที่เกี่ยวพันกับ ลัคนัย ชายซึ่งอยู่ร่วมบ้านเดียวกัน เขาถูกแม่ทิ้งตั้งแต่เด็กจนเป็นปมในใจ แต่ก็ได้ธวัชและวิสาขารับมาดูแล จนได้รับการนับหน้าถือตาจากคนในบ้าน ทั้งยังเป็นผู้จัดการกองทุน และผู้ดูแลทรัพย์สินในครอบครัวของธวัช
งานสร้าง
เกมเสน่หา ของผู้จัดดา หทัยรัตน์ เจ้าแม่ละครดราม่าที่สร้างละครเรื่องไหนก็ถูกจริตแฟนละครไทย โดยครั้งนี้ผู้จัดคนสวยส่งเกมเสน่หามาเรียกทั้งน้ำตาและความสะเทือนหัวใจ ในด้านเทคนิคการถ่ายทำเรื่องนี้ใช้กล้องรุ่นพิเศษ ที่มีความชัดลึกชัดตื้นของมุมภาพ ทำให้ช่วยสื่ออารมณ์ของนักแสดงได้ดีมากยิ่งขึ้น และเป็นการกลับมาเจอกันอีกครั้งแต่เชือดเฉือนกว่าเดิมของเจมส์ จิรายุ และแต้ว ณฐพร ซึ่งเป็นการพลิกบทบาทและท้าทายความสามารถของทั้งคู่ ในเรื่องนี้ทั้งเจมส์และแต้วต้องไปเรียนดำน้ำจริงๆ เพื่อถ่ายทำฉากดำน้ำเก็บขยะใต้ทะเลอีกด้วย
สถานที่ฮันนีมูนสวยๆ ในละครถ่ายทำที่จังหวัดน่าน เช่น ม่อนเคียงดาว, พระธาตุแช่แห้ง, วัดภูมินทร์, วัดพระธาตุเขาน้อย, โฮงเจ้าฟองคำ, ซุ้มต้นลีลาวดี หน้าพิพิธภัณฑ์แห่งชาติน่าน
เล็ทซ์โกดรีมทีม ซีซั่น 2
เล็ทซ์โกดรีมทีม ซีซั่น 2 (출발 드림팀 시즌2) เป็นรายการโทรทัศ์แนววาไรตี้จากช่อง KBS World
โดยเนื้อหาของรายการจะเป็นการนำซูเปอร์สตาร์ของเกาหลีใต้มารวมกันเป็น ดรีมทีม เพื่อแข่งขันเกมกับนักกีฬาชนิดต่างๆ
คริสต์ศตวรรษที่ 2
คริสต์ศตวรรษที่ 2 อยู่ระหว่างปี ค.ศ. 101 ถึง ค.ศ. 200
สถาบันวิจัยภาษาและวัฒนธรรมเอเชีย มหาวิทยาลัยมหิดล
สถาบันวิจัยภาษาและวัฒนธรรมเอเชีย มหาวิทยาลัยมหิดล เป็นหน่วยงานที่มีฐานะเทียบเท่าคณะหนึ่งในมหาวิทยาลัยมหิดล ปัจจุบันจัดการเรียนการสอนในระดับปริญญาดุษฎีบัณฑิตและมหาบัณฑิต รวมจำนวน 6 หลักสูตร และจัดการวิจัย บริการวิชาการ ทำนุบำรุงและพัฒนาด้านภาษา วัฒนธรรมและกลุ่มชาติพันธุ์
ประวัติ
สถาบันวิจัยภาษาและวัฒนธรรมเอเชีย มหาวิทยาลัยมหิดล เริ่มดำเนินงานในปี พ.ศ. 2517 มีฐานะเป็น “โครงการศูนย์ศึกษาวิจัยภาษาและวัฒนธรรมอาเชียอาคเนย์” ทั้งนี้เนื่องมาจากการที่มหาวิทยาลัยมหิดลได้เล็งเห็นความจำเป็นของการผลิตนักวิชาการที่มีความรู้และความเข้าใจวิธีการทางภาษาศาสตร์ ในอันที่จะนำไปใช้ให้เกิดประโยชน์ในการติดต่อสื่อสาร การทำความเข้าใจกับผู้คนที่มีเชื้อสาย เผ่าพันธุ์ ขนบธรรมเนียมประเพณีและการพูดแตกต่างจากคนไทยโดยทั่วไป ไม่ว่าภาษาเหล่านี้จะเป็นภาษากลุ่ม ชาติพันธุ์ต่าง ๆ ในประเทศ หรือภาษาของผู้คนในภูมิภาคเอเชียอาคเนย์
โครงการศูนย์ศึกษาวิจัยภาษาและวัฒนธรรมเอเชียอาคเนย์แห่งนี้มี ศาสตราจารย์ ดร. คุณหญิงสุริยา รัตนกุล เป็นผู้ก่อตั้งและเป็น ผู้อำนวยการคนแรก มีที่ทำการอยู่ที่อาคารอำนวยการคณะแพทยศาสตร์ศิริราชพยาบาล มหาวิทยาลัยมหิดล
ต่อมาในปี พ.ศ. 2524 ได้รับการยกฐานะเป็น "สถาบันวิจัยภาษาและวัฒนธรรมเพื่อพัฒนาชนบท" โดยมีฐานะเทียบเท่าคณะหนึ่งในมหาวิทยาลัยมหิดล และในปี พ.ศ. 2525 ได้ย้ายที่ทำการมาอยู่ที่มหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม
โดยในระยะแรกมีที่ทำการสถาบันฯ ณ อาคารคณะสังคมศาสตร์และมนุษยศาสตร์ มหาวิทยาลัยมหิดล ต่อมาได้ย้ายที่ทำการไปอยู่ ณ อาคารเรียนรวมบัณฑิตวิทยาลัย มหาวิทยาลัยมหิดล จนเมื่อการก่อสร้างอาคารของสถาบันฯ แล้วเสร็จในปลายปี พ.ศ. 2542 จึงได้ย้ายที่ทำการมาอยู่ ณ อาคารภาษาและวัฒนธรรมสยามบรมราชกุมารี ตำบลศาลายา อำเภอพุทธมณฑล จังหวัดนครปฐม ซึ่งนอกจาก อาคารดังกล่าวแล้วสถาบันฯ ยังมีอาคารเรือนไทย (ระเบียบ คุณะเกษม) ซึ่งใช้เป็นสถานที่สำหรับจัดกิจกรรมทำนุบำรุงศิลปวัฒนธรรม และกิจกรรมอื่น ๆ ตลอดมา
ปรัชญา
ภาษาและวัฒนธรรมเป็นหัวใจของการพัฒนาที่ยั่งยืน
ระดับปริญญาเอก
เปิดสอนจำนวน 3 หลักสูตร คือ
ระดับปริญญาโท
เปิดสอนจำนวน 3 หลักสูตร ได้แก่
การวิจัยและพัฒนาภาษา วัฒนธรรมและกลุ่มชาติพันธุ์
ข้อมูลที่ http://www.lc.mahidol.ac.th
การบริการวิชาการและทำนุบำรุงศิลปวัฒนธรรม
สถาบันฯ จัดให้มีการบริการวิชาการและทำนุบำรุงศิลปวัฒนธรรมต่างๆ อันเกี่ยวของกับภาษา วัฒนธรรมและกลุ่มชาติพันธุ์ เช่น
เกี่ยวกับสถาบันฯ
สถาบันวิจัยภาษาและวัฒนธรรมเอเชีย มหาวิทยาลัยมหิดลได้รับการจัดอันดับให้เป็นหน่วยงานที่มีศักยภาพด้านการเรียนการสอนชั้นนำ ในกลุ่มมนุษยศาสตร์และสังคมศาสตร์ของประเทศไทย
สมอ ดอนเจดีย์
สมอ ดอนเจดีย์ สถิติการชก 32 ครั้ง ชนะ 19 (น็อค18) เสมอ 1 แพ้ 12
กล้วยเฟอี
กล้วยเฟอี (Fe'i bananas) เป็นกล้วยปลูกในสกุลกล้วย ใช้รับประทานเป็นผลไม้ พบในหมู่เกาะในมหาสมุทรแปซิฟิก โดยเฉพาะเฟรนช์พอลินีเชีย ต้นมียางสีแดงอมม่วงซึ่งใช้ทำสีย้อมและหมึกเขียนหนังสือได้ ผิวมัน เนื้อผลสีส้ม ความกว้างและความยาวของผลใกล้เคียงกัน เป็นอาหารหลักในบริเวณหมู่เกาะในมหาสมุทรแปซิฟิก  มีเบตาแคโรทีนสูง ชื่อวิทยาศาสตร์คือ Musa × troglodytarum L.
พรรคประชาธิปไตยใหม่ (ประเทศแคนาดา)
พรรคประชาธิปไตยใหม่ (New Democratic Party, Nouveau Parti démocratique หรือรู้จักในชื่อ NDP)เป็นพรรคการเมืองที่มีอุดมการณ์ประชาธิปไตยสังคมนิยม ในประเทศแคนาดา หัวหน้าพรรคคนปัจจุบัน คือ นายโธมัส มัลแคร์ ผู้นำฝ่ายค้านในสภาสามัญชน หลังจาก แจ็ก เลย์ตัน อดีตหัวหน้าพรรคเสียชีวิตลง ในการเลือกตั้งเมื่อปี พ.ศ. 2554 พรรคได้เป็นพรรคฝ่ายค้านหลักอย่างเป็นทางการครั้งแรกในประวัติศาสตร์
อาชญาวิทยา
อาชญาวิทยา (อังกฤษ: criminology) เป็นสาขาวิชาที่มุ่งศึกษาถึงการอธิบายสาเหตุของการกระทำความผิดของอาชญากร (ผู้กระทำผิด) ซึ่งจะถูกแบ่งออกเป็น 3 สาเหตุหลักๆ คือ การกระทำความผิดที่เกิดจากปัจจัยทางชีวภาพ, การกระทำความผิดที่เกิดจากปัจจัยทางจิต และการกระทำความผิดที่เกิดจากปัจจัยทางสังคม
อาชญาวิทยาเป็นสาขาสหวิทยาการของพฤติกรรมศาสตร์ที่ดึงเอางานวิจัยจากสังคมวิทยา จิตวิทยา จิตเวชศาสตร์ มานุษยวิทยาสังคม และนิติศาสตร์
อากาเดมีฟร็องแซซ
อากาเดมีฟร็องแซซ (Académie française, ; ) เป็นสภาหลักในประเทศฝรั่งเศสที่มีหน้าที่เกี่ยวข้องกับภาษาฝรั่งเศส บัณฑิตยสถานนี้ได้รับการจัดตั้งขึ้นอย่างเป็นทางการใน ค.ศ. 1635 โดยอาร์ม็อง รีเชอลีเยอ หัวหน้าคณะรัฐมนตรีของพระเจ้าหลุยส์ที่ 13 ต่อมาถูกยุบใน ค.ศ. 1793 ในช่วงการปฏิวัติฝรั่งเศส และได้รับการฟื้นฟูในฐานะแผนกหนึ่งของแอ็งส์ตีตูว์เดอฟร็องส์ ใน ค.ศ. 1803 โดยนโปเลียน โบนาปาร์ต อากาเดมีฟร็องแซซเป็นบัณฑิตยสถานที่เก่าแก่ที่สุดในบรรดาบัณฑิตยสถานทั้งห้าของแอ็งส์ตีตูว์เดอฟร็องส์
อากาเดมีฟร็องแซซประกอบด้วยสมาชิก 40 คนซึ่งมีฉายาว่า เลซีมอร์แตล (les immortels; ) สมาชิกใหม่จะได้รับการคัดเลือกจากสมาชิกเก่าเอง สมาชิกอากาเดมีฟร็องแซซจะอยู่ในตำแหน่งนั้นตลอดชีวิต แต่อาจลาออกหรือถูกปลดจากตำแหน่งหากประพฤติมิชอบ ฟีลิป เปแต็ง ผู้ได้รับยศจอมพลแห่งฝรั่งเศสหลังยุทธการที่แวร์เดิงในสงครามโลกครั้งที่หนึ่ง ได้รับเลือกให้เป็นสมาชิกใน ค.ศ. 1931 และถูกบังคับให้ลาออกใน ค.ศ. 1945 หลังดำรงตำแหน่งผู้ปกครองฝรั่งเศสเขตวีชีในสงครามโลกครั้งที่สอง อากาเดมีฟร็องแซซมีอำนาจหน้าที่ในการวางระเบียบเกี่ยวกับภาษาฝรั่งเศส และตีพิมพ์เผยแพร่พจนานุกรมภาษาฝรั่งเศสฉบับทางการ
หลวงพ่อโอภาสี
ประวัติ
หลวงพ่อโอภาสี หรือ พระมหาชวน (พ.ศ. 2441 — 31 ตุลาคม พ.ศ. 2498) เกิดปี พ.ศ. 2441 ที่จังหวัดนครศรีธรรมราช ต่อมาเมื่ออายุ 5 ปี ท่านได้เข้าฝากตัวเป็นศิษย์ของพระครูนนท์จรรยาวัตต์ เจ้าอาวาสวัดนันทาราม อ. ปากพนัง และในขณะที่ท่านบรรพชา ท่านก็ได้ศึกษาพระปริยัติธรรมประกอบไปด้วยกัน ศึกษาพระปริยัติธรรมอยู่ไม่นาน ท่านก็ลาพ่อแม่เดินทางมาศึกษาต่อยังกรุงเทพฯ ถวายตัวเป็นศิษย์ในองค์สมเด็จพระสังฆราชเจ้า กรมหลวงวชิรฌานวงศ์ซึ่งได้รับไว้ในพระอุปการะ ต่อมาท่านได้อุปสมบทเป็นพระภิกษุและมีสมเด็จพระสังฆราชเจ้า กรมหลวงวชิรญาณวงศ์ เป็นพระอุปัชขฌาย์เช่นกัน ท่านได้ศึกษาพระปริยัติธรรมช่วงหนึ่งจนกระทั่งสอบได้จนถึงเปรียญธรรม 7 ประโยค ต่อมาในปี พ.ศ. 2484 ท่านได้ออกจากสำนักวัดบวรนิเวศวิหาร ท่านได้ออกธุดงค์ต่อไปยังจังหวัดต่าง ๆ จนได้เป็นศิษย์หลวงพ่อกบ วัดเขาสาริกา หลังจากถูกขับออกจากวัดบวรนิเวศ ท่านได้ไปปักกลดอยู่ที่ของนายเนียม คหบดี ผู้เป็นผู้ที่มีความศรัทธาต่อพระพุทธศาสนา ในช่วงเวลานั้น ท่านก็ปฏิบัติวิปัสสนากรรมฐาน หรือทำกิจของสงฆ์  ชาวบ้านในละแวกนั้นเรียกนามใหม่ท่านว่า หลวงพ่อโอภาสี และประชาชนก็ช่วยกันสร้างกุฎหรือถวายจัตตุปัจจัยเพื่อสร้างวัดป้องกันแดดและฝน หลวงพ่อท่านได้นำจตุปัจจัยทั้งหมดที่ประชาชนนำมาถวายนำไปเผาทิ้งในกองไฟ ซึ่งท่านได้สอนประชาชนว่า การที่เรานำเพลิงเผาจตุปัจจัยเหล่านี้ ก็เปรียบเหมือนการดับเผาจิตใจความรัก โลภ โกรธ หลง ที่มีอยู่ในตัวมนุษย์ หรือเผากิเลสให้หมดสิ้นไปจากชีวิตของมนุษย์ ดังนั้นท่านจึงไม่ยึดติดใด ๆ ในวัตถุและตั้งใจศึกษาพระธรรมตั้งแต่ครองสมณเพศ และสามารถตัดกิเลสได้ ไม่ยึดติดเงินทอง ข้าวของเครื่องใช้
แซนเคลเมนที (รัฐแคลิฟอร์เนีย)
แซนเคลเมนที (San Clemente) เป็นเมืองในออเรนจ์เคาน์ตี รัฐแคลิฟอร์เนีย สหรัฐอเมริกา มีประชากรอยู่ 65,900 คน จากข้อมูลปี 2005 ตั้งอยู่ห่างจากแซนวานแคพิสตราโน ทางตอนใต้ของประเทศเป็นระยะ 6 ไมล์ (10 กม.) และมีระยะห่างระหว่างแซนดีเอโกและลอสแอนเจลิสเท่ากัน และทางเข้าทิศเหนือของ Marine Corps Base Camp Pendleton (หรือ "Christianitos Gate") ก็ตั้งอยู่ในแซนเคลเมนที
สถานีรถไฟรปปงงิ
สถานีรถไฟรปปงงิ เป็นสถานีรถไฟใต้ดินในย่านรปปงงิ ตั้งอยู่ในเขตมินาโตะ กรุงโตเกียว ให้บริการรถไฟโตเกียวเมโทรสายฮิบิยะกับรถไฟใต้ดินโทเอสายโอเอโดะ
รถไฟใต้ดินโทเอ
ชานชาลา 1 ตั้งอยู่ชั้นใต้ดินที่ 7, ชานชาลา 2 ตั้งอยู่ชั้นใต้ดินที่ 5
ลา ฟลอร่า โรงเรียนป่วนก๊วนเจ้าหญิง
ลา ฟลอร่า โรงเรียนป่วนก๊วนเจ้าหญิง (LaFlora, the Princess Academy) เป็นหนังสือการ์ตูนที่แทรกเรื่องราวเกี่ยวกับอารยธรรมและวัฒนธรรมนานาชาติ มี 9 ชุด  คือ "ลา ฟลอร่า", "ลา ฟลอร่า  ภาค ประเทศฉันสุดยอด", "ลา ฟลอร่า บอร์ดเกม","ลาฟลอร่า ฮันนี่แรลลี่","ลาฟลอร่า  คลับเฟสต้า","ลาฟลอร่า แอนิเมชัน","นิยาย ลาฟลอร่า","คอมมิกชันนารี ลา ฟลอร่า โรซารี่ please" และ "ลาฟลอร่า ดรีมมี่ คาเฟ่" โดยในแต่ละเล่มจะมีเนื้อหาและตัวละครที่ต่างกัน จากความนิยมอย่างแพร่หลาย และความโดดเด่นของตัวละคร ส่งผลให้ทางผู้ผลิตได้จัดทำในรูปแบบของเกมกระดานในเวลาต่อมา
ปัจจุบันได้มีการจัดแปลเป็นภาษาต่างประเทศ 4 ภาษา รวมถึงจัดทำเป็นแอนิเมชัน และวรรณกรรมเยาวชน
เนื้อเรื่องย่อ
ทิวา เด็กหญิงชาวไทยผู้ห่างไกลความเป็นกุลสตรี ได้รับคำเชิญให้ไปเรียนที่สถาบันสตรี ลา ฟลอร่า  ที่ตั้งอยู่ใบนเกาะลึกลับในทะเลเมดิเตอเรเนียน ทิวาจำใจรับคำเชิญและเดินทางไปเรียน เพราะทิวาต้องการไปสืบหาข่าวของแม่ที่ได้หายสาบสูญไป  ที่โรงเรียน  ทิวาได้พบเรื่องวุ่นวายและอุปสรรคมากมาย และได้พบมิตรภาพจากเพื่อนๆในโรงเรียน และทิวาก็ได้พบว่ารักเกิดขึ้นได้เพราะตัวเราและความสุขที่ทิวากับเพื่อนๆได้ร่วมสร้างกันนั้นคือมิตรภาพ
อี.คิว.พลัส Cross Over
ลา ฟลอร่า มินิซีรีส์ โมชิ โมชิ
1.ลาฟลอร่า มินิซีรีส์ โมชิ โมชิ เสียงทักทายของพรายนำแห่งคิวซู
อนุชา รัตนมาลย์
อนุชา รัตนมาลย์ (15 มิถุนายน 2476 – ?) เป็นอดีตนักแสดงชายชาวไทย
ลา ฟลอร่า โรงเรียนป่วนก๊วนเจ้าหญิง
อี.คิว.พลัส Cross Over
2.ลาฟลอร่า มินิซีรีส์ โมชิ โมชิ กระดิ่งกรุ๊งกริ๊งกับทานูกิแห่งชิโกกุ
อนุชา รัตนมาลย์
ประวัติ
อนุชา รัตนมาลย์ มีชื่อจริงว่า เอนก ชิตานุวัตร เกิดเมื่อวันพฤหัสบดีที่ 15 มิถุนายน พ.ศ. 2476 ในบรรดาพี่น้อง 5 คน เรียนจบหลักสูตรการอาวุธเทคนิคจากกองทัพอากาศ ก็เลยเข้ารับราชการเป็นทหารอากาศ ต่อมาลาออกจากราชการทหารมาเป็นครูสอนภาษาอังกฤษที่ใกล้ ๆ ศาลาเฉลิมกรุง
ลา ฟลอร่า โรงเรียนป่วนก๊วนเจ้าหญิง
อี.คิว.พลัส Cross Over
3.ลาฟลอร่า มินิซีรีส์ โมชิ โมชิ เสียงร่ำให้ของปีศาจจิ้งจอกแห่งคันไซ
อนุชา รัตนมาลย์
การทำงานในวงการบันเทิง
เอนกเข้าสู่วงการภาพยนตร์จากการชักชวนของ แดน กฤษดา นักเขียนชื่อดังในยุคนั้นซึ่งเป็นเพื่อนโดยได้นำไปฝากกับ ประทีป โกมลภิส ผู้กำกับชื่อดังในยุคนั้นแห่งทัศไนยภาพยนตร์ ซึ่งคุณประทีปได้ตั้งชื่อในการแสดงให้เอนกว่า อนุชา รัตนมาลย์ โดยภาพยนตร์เรื่องแรกที่เขาได้แสดงคือเรื่อง เด็ดดอกฟ้า เมื่อวันที่ 26 พฤษภาคม พ.ศ. 2504 โดยแสดงคู่กับภาวนา ชนะจิต ต่อมาอนุชาได้ร่วมกับเพื่อนในวงการอย่างมิตร ชัยบัญชา, วิน วันชัย ไพรัช สังวริบุตร และทานทัต วิภาตะโยธิน ตั้งบริษัทผลิตภาพยนตร์ชื่อ วชิรนทร์ภาพยนตร์ สร้างภาพยนตร์เรื่องแรกคือเรื่อง ยอดขวัญจิต แต่ไม่ประสบความสำเร็จ ต่อมาคือเรื่อง ทับสมิงคลา ในชุดอินทรีแดง ซึ่งประสบความสำเร็จ
ลา ฟลอร่า โรงเรียนป่วนก๊วนเจ้าหญิง
อี.คิว.พลัส Cross Over
ลา ฟลอร่า 10 เหตุเด็ด/เรื่องเด็ด
1.ลา ฟลอร่า 10 เรื่องเด็ดเกร็ดหลักภาษาไทย ตอน อักษรสามหมู่ วรรยุกต์และคำยื่ม
2.ลา ฟลอร่า 10 เรื่องเด็ดเกร็ดภาษาไทย ตอน ชนิดของคำและระดับภาษา
4.ลา ฟลอร่า 10 เหตุเด็ดเกร็ดภาษาและวรรณคดีไทย
5.ลา ฟลอร่า 10 เหตุเด็ดเกร็ดเศษฐกิจ การค้าและการทูตไทย
6.ลา ฟลอร่า 10 เหตุเด็ดเกร็ดเทคโนโลยีทางสังคมและวัฒนธรรมไทย
ลา ฟลอร่า 50 เรื่องเด็ดเกร็ดประวัติศาสตร์
1.ลา ฟลอร่า 50 เรื่องเด็ดเกร็ดประวัติศาสตร์ญี่ปุ่น
2.ลา ฟลอร่า 50 เรื่องเด็ดเกร็ดประวัติศาสตร์อังกฤษ
การตอบรับ
ลา ฟลอร่า โรงเรียนป่วนก๊วนเจ้าหญิง ได้รับการตอบรับเชิงบวก โดยมีการจัดแปล 4 ภาษา ได้แก่ ภาษาจีนกลาง, ภาษาอังกฤษ, ภาษามลายู และภาษาเกาหลี รวมถึงได้มีการพัฒนาตัวละครสำหรับแอนิเมชัน ลาฟลอร่า โรงเรียนป่วนก๊วนเจ้าหญิง ตอนตำนานผีเสื้อสีทองแห่งทางช้างเผือก โดยใน พ.ศ. 2556 ได้มีการเปิดตัวแอนิเมชันชุดดังกล่าวอย่างเป็นทางการที่งานสัปดาห์หนังสือแห่งชาติ ณ ศูนย์การประชุมแห่งชาติสิริกิติ์
ลา ฟลอร่า ได้ถูกจัดจำหน่ายอีก 2 ประเทศ คือ ประเทศมาเลเซีย และประเทศเกาหลีใต้ และต่อมาทางทีมงานได้จัดกิจกรรม 2 กิจกรรม คือ ประกวดตัวละครประจำประเทศมาเลเซีย เพื่อฉลองกับการจัดจำหน่ายที่มาเลเซีย โดยตัวละครที่ชนะคือ "ราณี มอธี" และอีกกิจกรรมคือ กิจกรรมระบายสีรูป "SAWASDEE KOREA" เพื่อฉลองกับการจัดจำหน่ายที่เกาหลีใต้ โดยทั้ง 2 กิจกรรมได้กระแสตอบรับดีมาก
เครื่องราชอิสริยาภรณ์มงกุฎโอ๊ก
เครื่องราชอิสริยาภรณ์มงกุฏโอ๊ก (Eechelaafkrounenuerden; Ordre de la couronne de Chêne; Eichenlaubkronenorden) เป็นเครื่องราชอิสริยาภรณ์ คือเครื่องราชอิสริยาภรณ์ของลักเซมเบิร์ก
ประวัติ
เครื่องราชอิสริยาภรณ์มงกุฎโอ๊กสถาปนาโดยแกรนด์ดยุกวิลเลิมที่ 2 แห่งลักเซมเบิร์ก (และพระมหากษัตริย์แห่งเนเธอร์แลนด์) ในปี พ.ศ. 2384 ซึ่งในขณะนั้นเองแกรนด์ดัชชีลักเซมเบิร์กและราชอาณาจักรเนเธอร์แลนด์ต่างก็อยู่ในสถานะรัฐร่วมประมุขด้วยกันทั้งคู่ หมายความว่าทั้งสองชาติมีประมุขแห่งรัฐพระองค์เดียวกัน ทั้ง ๆ ที่เป็นรัฐอธิปไตยแยกออกจากกันโดยสิ้นเชิง ทั้งนี้แม้ในทางกฎหมายแล้วเครื่องราชอิสริยาภรณ์นี้จะมีสถานะเป็นเครื่องเชิดชูเกียรติของลักเซมเบิร์ก แต่ทั้งแกรนด์ดยุกวิลเลิมที่ 2 และแกรนด์ดยุกวิลเลิมที่ 3 มักจะทรงใช้เครื่องราช ฯ นี้ในฐานะเครื่องราช ฯ ประจำราชวงศ์นัสเซา พระราชทานให้แก่ประชาชนชาวดัตช์อยู่บ่อยครั้ง โดยที่รัฐบาลดัตช์ไม่มีอำนาจควบคุมแต่อย่างใด
แกรนด์ดยุกวิลเลิมที่ 2 พระราชทานเครื่องราช ฯ นี้ให้แก่บุคคลทั่วไปจำนวนน้อยมาก เพียงไม่เกิน 30 ราย ในทางกลับกันแกรนด์ดยุกวิลเลิมที่ 3 ทรงชื่นชอบการพระราชทานเครื่องราช ฯ นี้เป็นอย่างมาก เนื่องจากสามารถพระราชทานให้แก่บุคคลไดก็ได้ตามพระประสงค์ ซึ่งในวันขึ้นครองราชย์ของพระองค์เพียงวันเดียว ได้พระราชทานเครื่องราชย์ ฯ นี้ให้แก่บุคคลมากถึง 300 ราย และในปีถัดมาก็ได้ทรงสถาปนารางวัลคู่กับเครื่องราช ฯ นี้อีกนับร้อยรางวัล จึงปรากฏว่ามีผู้ถือครองเครื่องราชอิสริยาภรณ์มงกุฎโอ๊กในราชอาณาจักรเนเธอร์แลนด์จำนวนมาก มากเสียจนทำให้เกิดความเข้าใจเป็นวงกว้าง (ซึ่งผิดเพี้ยนไปจากข้อเท็จจริง) ว่าเครื่องราชอิสริยาภรณ์มงกุฎโอ๊กเป็นเครื่องราชย์ ฯ ของเนเธอร์แลนด์
ต่อมาในปี พ.ศ. 2433 มีการงดพระราชทานเครื่องราชอิสริยาภรณ์มงกุฎโอ๊ก เมื่อสมเด็จพระราชินีนาถวิลเฮลมินาเสด็จขึ้นครองราชย์ต่อจากพระราชบิดาในฐานะพระราชสันตติวงศ์พระองค์สุดท้ายของราชวงศ์ออเรนจ์-นัสเซา (ในขณะนั้น) ทั้งนี้เนื่องจากลักเซมเบิร์กบังคับใช้สนธิสัญญา แอร์นอยเทอร์แอร์บเฟไรน์ (Erneuter Erbverein) อันเป็นสนธิสัญญาว่าด้วยการสืบราชสมบัติลักเซมเบิร์กที่อ้างอิงตามกฏซาลลิคระหว่างราชวงศ์นัสเซาสองสาย (คือราชวงศ์นัสเซาสาย ออเรนจ์-นัสเซา และสาย นัสเซา-ไวล์บูร์ก ซึ่งปัจจุบันคือสาย ลักเซมเบิร์ก-นัสเซา) ซึ่งได้ห้ามมิให้สตรีเพศขึ้นสืบราชบัลลังก์ลักเซมเบิร์กจนกว่าจะปรากฏรัชทายาทที่เป็นเพศชายจากราชวงศ์นัสเซา (ทั้งสองสาย) ราชบัลลังก์ลักเซมเบิร์กจึงตกเป็นสิทธิ์ของพระญาติฝ่ายเยอรมันของพระราชินีนาถวิลเฮลมินา (พระปิตุลาฝ่ายพระราชมารดา) ซึ่งก็คือ ดยุกอดอล์ฟแห่งนัสเซา ผู้ขึ้นครองราชบัลลังก์ลักเซมเบิร์กด้วยพระชนมายุ 73 พรรษา ส่งผลให้เครื่องราชอิสริยาภรณ์มงกุฎโอ๊กมีฐานะเป็นเครื่องราช ฯ ของลักเซมเบิร์กโดยสมบูรณ์ เนเธอร์แลนด์จึงสถาปนาเครื่องราชอิสริยาภรณ์ออเรนจ์-นัสเซาขึ้นมาทดแทน
การแบ่งชั้น
ปัจจุบันเครื่องราชอิสริยาภรณ์นี้แบ่งออกเป็น 5 ลำดับชั้น ดังนี้
บวกรวมกับเหรียญเชิดชูเกียรติทองเคลือบ เงิน และทองแดง โดยจะสวมใส่ไว้บนริบบิ้นบริเวณหน้าอกซ้าย
กลุ่มตัวอย่างบุคคล
จอมพล ถนอม กิตติขจร
ยาฮู! รู้รอบ
'''ยาฮู! รู้รอบ''' (Yahoo! Answers) เป็นชุมชนออนไลน์ของยาฮู!เปิดให้ใช้งานในการถามและตอบคำถามในลักษณะคล้ายเว็บบอร์ด แต่มีลักษณะการใช้งานที่แตกต่างไปจากเว็บบอร์ดคือ เว็บบอร์ดจะเปิดให้โพสต์ข้อความอะไรก็ได้ แต่ยาฮู! รู้รอบจะเปิดให้ผู้ใช้งานโพสต์เฉพาะคำถามหรือคำตอบเท่านั้น โดยท้ายสุดจะมีการเลือกคำตอบที่ดีที่สุด พร้อมขอเหตุผลว่าทำไมถึงดีที่สุด พร้อมกับมีระบบสะสมแต้มและระดับความเก่งกาจของผู้ใช้งาน เปิดใช้งานเมื่อ 13 ธันวาคม พ.ศ. 2548 โดยมีลักษณะพิเศษคือมีการให้แต้มต่อผู้ร่วมตอบคำถาม ซึ่งผลักดันให้ชุมชนมีส่วนร่วมในการตอบคำถาม เว็บเปิดให้ถามคำถามและตอบคำถามในทุกลักษณะ โดยมีการจัดแบ่งหมวดหมู่ของคำถามย่อยลงไปตามหมวดหมู่
การถามตอบคำถามจำเป็นต้องเป็นสมาชิก และเมื่อคำถามหรือคำตอบได้ถาม จะมีรูปอวตารซึ่งมีลักษณะคล้ายการ์ตูนแสดงตัวคู่กับข้อความ โดยระหว่างที่ถามคำถาม ทางระบบจะทำการค้นหาข้อมูลเก่าในฐานข้อมูลจากข้อความที่ผู้ถามได้พิมพ์ไป แสดงคำถามก่อนหน้าที่เกี่ยวข้องขึ้น เผื่อคำถามนั้นได้มีการถามก่อนหน้า
ในปัจจุบันยาฮู! รู้รอบรองรับชุมชนใน 12 ภาษา ได้แก่ อังกฤษ จีน ฝรั่งเศส เยอรมัน อินโดนีเซีย อิตาลี ญี่ปุ่น เกาหลี โปรตุเกส สเปน ไทย เวียดนาม โดยมีเว็บไซต์ตั้งอยู่ 24 ประเทศได้แก่ เกาหลีใต้ แคนาดา จีน บราซิล ฝรั่งเศส เยอรมนี ฮ่องกง อินเดีย อินโดนีเซีย อิตาลี ญี่ปุ่น มาเลเซีย เม็กซิโก นิวซีแลนด์ ฟิลิปปินส์ สิงคโปร์ สเปน ไต้หวัน ไทย สหราชอาณาจักร ควิเบก สหรัฐอเมริกา เวียดนาม ออสเตรเลีย และ อาร์เจนตินา
องค์การบริหารส่วนตำบลตานิม
องค์การบริหารส่วนตำบลตานิม เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ 2–5 ตำบลบางนางร้า (เฉพาะนอกเขตเทศบาลตำบลบางปะหัน) และพื้นที่ทั้งหมดของตำบลตานิม ในอำเภอบางปะหัน จังหวัดพระนครศรีอยุธยา ซึ่งมีฐานะเป็นสภาตำบลตานิม ในปี พ.ศ. 2516 ต่อมาได้รับการจัดตั้งเป็นองค์การบริหารส่วนตำบลตานิมเมื่อวันที่ 25 ธันวาคม พ.ศ. 2539
เดอะพิงก์พรินต์
เดอะพิงก์พรินต์ (The Pinkprint) เป็นสตูดิโออัลบั้มลำดับที่ 3 ของแร็ปเปอร์ นิกกี มินาจ วางจำหน่ายเมื่อวันที่ 15 ธันวาคม ค.ศ. 2014 โดยยังมันนีเอ็นเตอร์เทนเมนต์, แคชมันนีเรเคิดส์ และรีพับลิกเรเคิดส์ มินาจร่วมอำนวยการสร้างอัลบั้มร่วมกับ เบิร์ดแมน, ลิล เวย์น และโรนัลด์ "สลิม" วิลเลียมส์ โดยมีโปรดิวเซอร์หลายคนเป็นผู้สร้างเสียงของอัลบั้ม เดอะพิงก์พรินต์ดูเหมือนจะแยกตัวออกจากแนวเพลงอัลบั้มแดนซ์ป็อปของสตูดิโออัลบั้มชุดที่สองของเธอ พิงก์ฟรายเดย์: โรแมนรีโลเดด (2012) ซึ่งเป็นผลงานต่อเนื่องที่ได้รับอิทธิพลจากจุดเริ่มต้นของฮิปฮอปแบบเดิมของเธอ
เมื่อเปิดตัวเดอะพิงก์พรินต์ได้รับการวิจารณ์ในแง่บวกจากนักวิจารณ์เพลง โดยหลายคนชื่นชมการผลิตและเนื้อเพลง ในบรรดาอันดับรายการที่ดีที่สุดแห่งทศวรรษ อยู่ในอันดับที่ 166 ในรายการของพิตช์โฟร์ก และอันดับที่ 60 ในโรลลิงสโตน อัลบั้มนี้ครองอันดับสองในบิลบอร์ด 200 ของสหรัฐด้วยยอดขาย 244,000 ยูนิตในสัปดาห์แรก ซึ่งจำนวน 198,000 ยูนิตเป็นยอดขายล้วน ๆ ในสหราชอาณาจักร เดอะพิงก์พรินต์เปิดอันดับที่ 22 ในยูเคอัลบั้มชาร์ต ณ เดือนธันวาคม ค.ศ. 2015 แผ่นเสียงขายได้ 682,000 แผ่นในสหรัฐอเมริกา และได้รับการรับรอง 2x แพลตินัมจากสมาคมผู้ประกอบกิจการเพลงของสหรัฐอเมริกา (RIAA) โดยเพิ่มการสตรีมและติดตามยอดขายที่เทียบเท่า เดอะพิงก์พรินต์ได้รับการเสนอชื่อชิงรางวัลแกรมมี สาขาอัลบั้มแร็ปยอดเยี่ยมในปี ค.ศ. 2016
เดอะพิงก์พรินต์กำเนิดซิงเกิล: "Pills n Potions" "Anaconda" "Only" "Bed of Lies" "Truffle Butter" และ "The Night Is Still Young" ซิงเกิลที่สอง "Anaconda" สามารถขึ้นสูงสุดที่อันดับสองในบิลบอร์ดฮอต 100 กลายเป็นซิงเกิลที่มีชาร์ตสูงสุดของมินาจในขณะนั้น ในขณะที่อีกสี่ซิงเกิลขึ้นสูงสุดใน 40 อันดับแรกของฮอต 100 เพื่อโปรโมตอัลบั้มต่อไป เธอเริ่มแสดงคอนเสิร์ตครั้งที่สามในชื่อเดอะพิงก์พรินต์ทัวร์ซึ่งเริ่มในเดือนมีนาคม ค.ศ. 2015 และสิ้นสุดในเดือนสิงหาคม ค.ศ. 2015 โดยมีการแสดงมากกว่าห้าสิบรายการในช่วงห้าเดือน
จีนี่เฟสต์ 16 ปีแห่งความร็อก
จีนี่เฟสต์ 16 ปีแห่งความร็อก (Genie Fest) เป็นคอนเสิร์ตรวมศิลปินของค่ายจีนี่เรคอร์ดส สังกัดจีเอ็มเอ็ม แกรมมี่ จัดเมื่อวันที่ 10 พฤษภาคม พ.ศ. 2557 ณ ทะเลสาบเมืองทองธานี โดยเปิดให้จองบัตรวันแรกเมื่อ 10 เมษายน พ.ศ. 2557 และมีจำหน่าย ดีวีดี บันทึกการแสดงสดในวันที่ 28 สิงหาคม พ.ศ. 2557
เฮฟวีโรเทชัน
"เฮฟวีโรเทชัน" เป็นซิงเกิลลำดับที่ 17 ของเอเคบีโฟร์ตีเอต เปิดตัวเมื่อวันที่ 18 สิงหาคม พ.ศ. 2553 โดยคิงเรกคอร์ดส์
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต
"เฮฟวีโรเทชัน" เป็นซิงเกิลที่ 9 ของบีเอ็นเคโฟร์ตีเอต โดยสมาชิกในแต่ละเพลงได้รับการเลือกจากงาน"การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9" และได้มีการเปิดตัวเพลงอย่างเป็นทางการครั้งแรกในงาน BNK48 : WONDERLAND หมุนวนไป จนหัวใจเตลิด เมื่อวันที่ 26 กรกฎาคม พ.ศ. 2563 ณ อัลตร้า อารีน่า ฮอลล์ โชว์ดีซี
วอลลิส ซิมป์สัน
วอลลิส ดัชเชสแห่งวินด์เซอร์ (Wallis, Duchess of Windsor) มีชื่อแต่แรกเกิดว่า เบสซี วอลลิส วอร์ฟิลด์ (Bessie Wallis Warfield; 19 มิถุนายน ค.ศ. 1896 – 24 เมษายน ค.ศ. 1986) แต่เป็นที่รู้จักในชื่อ วอลลิส ซิมป์สัน (Wallis Simpson) เป็นสตรีที่มีชื่อเสียงในสังคมชาวอเมริกัน และมีชื่อเสียงที่สุดจากการสมรสกับพระเจ้าเอดเวิร์ดที่ 8 อันก่อให้เกิดวิกฤตการณ์สละราชสมบัติในเวลาต่อมา
ประวัติ
เธอเติบโตในบอลทิมอร์ รัฐแมริแลนด์ หลังลืมตาดูโลกได้ไม่นานบิดาก็ถึงแก่กรรม มารดาและเธอจึงได้รับการอุปถัมภ์จากญาติที่ร่ำรวย วอลลิสสมรสครั้งแรกกับเอิร์ล วินฟิลด์ สเปนเซอร์ จูเนียร์ ทหารเรือสหรัฐ แต่ทั้งสองแยกกันอยู่และหย่าร้างในที่สุด กระทั่ง ค.ศ. 1931 หลังเธอสมรสหนที่สองกับเออร์เนสต์ แอลดริช ซิมป์สัน ในระหว่างนั้นเธอได้พบปะด้วยต้องอัธยาศัยกับเจ้าชายเอดเวิร์ด ซึ่งขณะนั้นยังดำรงพระอิสริยยศเป็นเจ้าชายแห่งเวลส์และกลายเป็นหนึ่งในบาทบริจาริกา ห้าปีต่อมาเจ้าชายเอดเวิร์ดได้ขึ้นเถลิงถวัลยราชสมบัติเป็นกษัตริย์แห่งสหราชอาณาจักร วอลลิสจึงหย่าขาดกับสามีคนที่สองเพื่อที่จะอภิเษกสมรสกับพระเจ้าเอดเวิร์ดที่ 8
พระเจ้าเอดเวิร์ดที่ 8 มีพระราชประสงค์ที่จะอภิเษกสมรสกับหญิงม่ายผู้ผ่านการหย่าร้างมาสองครั้ง ซึ่งการเช่นนี้ก่อให้เกิดวิกฤตทางการเมือง ทั้งในสหราชอาณาจักรและประเทศราชต่างไม่ให้การสนับสนุนพระราชประสงค์ แต่อย่างไรก็ตามพระเจ้าเอดเวิร์ดที่ 8 ได้ตัดสินพระราชหฤทัยสละราชสมบัติในเดือนธันวาคม ค.ศ. 1936 เพื่อเสกสมรสกับ "หญิงที่ฉันรัก" หลังการสละราชสมบัติ อดีตพระเจ้าเอดเวิร์ดมีพระอิสริยยศเป็นดยุกแห่งวินด์เซอร์ และเจ้าชายอัลเบิร์ต พระราชอนุชา ขึ้นครองราชสมบัติเป็นพระเจ้าจอร์จที่ 6 หกเดือนต่อมาเจ้าชายเอดเวิร์ดและวอลลิสเสกสมรสกัน วอลลิสมีบรรดาศักดิ์เป็น ดัชเชสแห่งวินด์เซอร์ ตามพระสวามี แต่ไม่ใช้ฐานันดรศักดิ์รอยัลไฮนิสตามพระสวามี
ช่วงก่อนจนถึงสงครามโลกครั้งที่สอง รัฐบาลหลายรัฐสงสัยว่าดยุกและดัชเชสแห่งวินด์เซอร์ทรงเข้าฝ่ายนาซี เพราะใน ค.ศ. 1937 ทั้งสองได้เสด็จเยือนประเทศเยอรมนีและเข้าพบอดอล์ฟ ฮิตเลอร์ กระทั่งในปี ค.ศ. 1940 เจ้าชายเอดเวิร์ดได้รับการแต่งตั้งเป็นผู้ว่าราชการอาณานิคมบาฮามาสจนกระทั่งลงจากตำแหน่งในห้าปีถัดมา ช่วงปี 1950–1960 ดยุกและดัชเชสแห่งวินด์เซอร์ได้เดินทางไปมาระหว่างยุโรปและอเมริกา และใช้ชีวิตเยี่ยงคนดังในสังคม มีชีวิตสมรสราบรื่นมาตลอด 35 ปี หลังเจ้าชายเอดเวิร์ดสิ้นพระชนม์ใน ค.ศ. 1972 ดัชเชสแห่งวินด์เซอร์จึงใช้ชีวิตอย่างสันโดษและไม่ปรากฏตัวต่อสาธารณชนบ่อยครั้งนัก จนกระทั่งเธอถึงแก่กรรมเมื่อวันที่ 24 เมษายน ค.ศ. 1986 ณ บัวเดอบูโลญ ปารีส ประเทศฝรั่งเศส ในวัย 89 ปี กระนั้นเรื่องส่วนตัวของเธอเป็นที่จับตามอง และเธอก็เป็นบุคคลที่สร้างข้อถกเถียงกันอยู่ในประวัติศาสตร์สหราชอาณาจักร
แหล่งข้อมูลอื่น
18961986
เทวดาปลายศตวรรษ
เนื้อเรื่อง
เอนามิ ซึซึกะ แอบหลงรักคอนโนะ นาโอโตะเพื่อนที่เคยอยู่ห้องเดียวกัน โดยมีฟุตาบะ มิยาบิ เพื่อนสนิทใช้ไพ่ทาโรต์ทำนายดวงให้โดยบอกว่าจะได้ใกล้ชิดกับคอนโนะแต่ก็ดันเจอไฟ่เจ้าปัญหาอย่าง "ไพ่เดธ" คอนโนะถูกรถชนวิญญาณออกจากร่าง ไม่มีใครเห็นวิญญาณของคอนโนะนอกจากซึซึกะและไซโจ เอ็ตสึ(มีพลังวิญญาณมาก) แฟนของมิยาบิ มิยาเสนอให้คอนโนะไปอาศัยอยู่ที่บ้านของซึซึกะเพราะอย่างน้อยซึซึกะก็มองเห็นคอนโนะ อยู่มาวันหนึ่งมีแจกันโบราณสมัยเอโดะส่งมาที่บ้านซึซึกะเป็นแจกันที่มี "ซาชิคิวาราชิ" (วิญญาณคุ้มครอง) ชื่อโซทาโร่ โซทาโร่เป็นเด็กรับใช้ของเจ้าหญิงซึซึ ที่กลับชาติมาเกิดเป็นซึซึกะ คอนโนะกลับเข้าร่างได้เพราะยอมรับเรื่องที่รุ่นพี่ฮิโตมิมีแฟนได้แล้ว (สาเหตุที่วิญญาณคอนโนะออกจากร่างคือโดนรถชนหลังจากรู้ว่ารุ่นพี่ที่ตัวเองชอบมีแฟนแล้ว)
แต่หลังจากที่ฟื้นคอนโนะจำซึซึกะไม่ได้ หลังจากเปิดเทอมมีนักเรียนใหม่ย้ายเข้ามาชื่อโคบายาชิ แต่จริงๆ แล้วเป็นวิญญาณร้ายที่ต้องการแก้แค้เจ้าหญิงซึซึ ชื่อริวโนซึเกะ พี่ชายของโซทาโร่(ในชาติที่แล้ว ริวโนซึเกะและโซทาโร่เป็นคนรับใช้ของเจ้าหญิงซึซึ ริวโนะซึเกะแอบชอบเจ้าหญิงซึซึโดยที่เธอเองก็รู้สึกเช่นเดียวกัน แต่พ่อของเจ้าหญิงบังคับให้เธอแต่งงานกับทาคานาริ ทาคานาริรู่ถึงความรู้สึกของคนทั้ง 2 จึงฆ่าริวโนซึเกะ ริวโนะซึเกะฝังใจจนทำให้วิญญาณกลายเป็นปีศาจ) ริวโนซึเกะแยกซึซึกะออกจากคอนโนะ โดยการบังคับว่าถ้าซึซึกะพูดเรื่องริวโนซึเกะให้ใครฟังจะฆ่าคอนโนะ
ริวโนซึเกะคิดว่าถ้าฆ่าเจ้าหญิงด้วยมือตัวเองจะทำให้ตัวเองหลุดพ้น ริวโนซึเกะผลักคอนโนะลงมาจากดาดฟ้าและเจ้าหญิงก็กระโดดตามลงมา วิญญาณแต่โซทาโร่ช่วยไว้ก่อนที่จะตกถึงพื้น คอนโนะวิญญาณออกจากร่างอีกครั้ง แต่ได้รับการช่วยเหลือจากพี่สาวของเอ็ตสึทำให้วิญญาณเข้าร่างได้อีกครั้ง ยาโยยวิญญาณที่กลับชาติมาเกิดของทาคานาริต้องการแก้แค้นริวโนซึเกะจึงพาวิญญาณของซึซึกะออกจากร่างจึงทำให้วิญญาณของเจ้าหญิงซึซึตื่นขึ้นมา เท็ตสึกับพี่สาวช่วยกันส่งวิญญาณของยาโยยไปยมโลก และส่งวิญญาณริวโนะซึเกะกับโซทาโร่ไปสวรรค์ (ริวโนะซึเกะหลุดพ้นเพราะได้พบเจ้าหญิงซึซึและบอกรัก) แต่โซทาโร่ไม่ได้ไปเกิดแต่กลับมาเป็นซาชิคิวาราชิให้กับซึซึกะอีกครั้ง
โรงเรียนโชคเพชรพิทยา
ประวัติโรงเรียนโชคเพชรพิทยา
โรงเรียนโชคเพชรพิทยา สังกัดสำนักงานเขตพื้นที่การศึกษาสุรินทร์ เขต 1 จังหวัดสุรินทร์กระทรวงศึกษาธิการ แต่เดิมตั้งอยู่ที่หมู่ที่ 7 บ้านนานวล ตำบลคอโค อำเภอเมือง จังหวัดสุรินทร์ เริ่มแรกก่อตั้งนั้นเป็นโรงเรียนสาขาของโรงเรียนสวายวิทยาคาร ตำบลสวาย อำเภอเมือง จังหวัดสุรินทร์ โดยมีนายพร สายแก้ว ตำแหน่งอาจารย์ใหญ่โรงเรียนสวายวิทยาคารขณะนั้น ร่วมกับผู้นำชุมชนนายสวัสดิ์ เรืองสุข กำนันตำบลคอโคและชาวบ้านสมัยนั้น ได้ตระหนักถึงความสำคัญของการศึกษาของเยาวชนในชุมชนนั้นที่ไม่มีโอกาสได้เรียนต่อในระดับชั้นมัธยมศึกษา และเพื่อเปิดขยายโอกาสการศึกษาให้กับเยาวชน จึงได้จัดตั้งโรงเรียนสาขาที่หมู่บ้านนานวล ตำบลคอโค อำเภอเมือง จังหวัดสุรินทร์ โดยอาศัยศาลาหมู่บ้านนานวลเป็นที่เรียนหนังสือโดยเปิดเรียน เมื่อวันที่ 16 พฤษภาคม พ.ศ. 2534 โดยมีนายฤกษ์ชัย พวงนาค เป็นผู้ดูแลโรงเรียน มีนักเรียนชั้น ม. 1 จำนวน 56 คน
ในปีการศึกษา 2535 นายปราสาท ธนาสูรย์  ผู้อำนวยการโรงเรียนสวายวิทยาคารที่ย้ายมาใหม่ในขณะนั้น ร่วมกับนายฤกษ์ชัย พวงนาค เห็นว่าที่เรียนของนักเรียนคับแคบและไม่เพียงพอกับจำนวนนักเรียน จึงได้ร่วมกันกับผู้นำหมู่บ้านและประชาชนในตำบล ได้ขอบริจาคอาคารเรียนชั่วคราวจากโรงเรียนสิรินธร อำเภอเมือง จังหวัดสุรินทร์ พร้อมกับโต๊ะ เก้าอี้จำนวนหนึ่ง โดยนำมาปลูกสร้างเป็นอาคารชั่วคราว โดยได้รับความร่วมมือจากชุมชนเป็นอย่างดีในการร่วมกัน บริจาคเงิน บริจาคไม้ บริจาค  อาหารและแรงงานในการก่อสร้างเป็นเวลาร่วม 4 เดือนเศษ ในปีนี้เองมีครูมาช่วยสอนจำนวน 4 คน และมีนักเรียนชั้น ม. 1 และ ม. 2 รวมเป็น จำนวน 149 คน
ต่อมานายฤกษ์ชัย พวงนาค และคณะครูได้เล็งเห็นว่าสถานที่ก่อสร้างโรงเรียนในปัจจุบันคับแคบ พื้นที่ไม่เหมาะที่จะสร้างโรงเรียนมัธยมศึกษาไม่เหมาะที่จะขยายระดับการศึกษาให้สูงขึ้นได้ จึงได้ขอที่สาธารณประโยชน์ ระหว่างหลักกิโลเมตรที่ 9 และ 10 ถนนสุรินทร์-กระสัง จากสภาตำบลคอโคในขณะนั้น จำนวนเบื้องต้น 50ไร่และได้รับการอนุมัติและเห็นด้วยในการย้ายสถานที่ก่อสร้างโรงเรียนมาอยู่ที่ในปัจจุบัน